CELEX: 52021DP0232
Language: bg
Date: 2021-05-18 00:00:00
Title: Решение на Европейския парламент да не се представят възражения срещу делегирания регламент на Комисията от 24 март 2021 г. за изменение на Делегиран регламент (ЕС) № 1003/2013 и Делегиран регламент (ЕС) 2019/360 по отношение на годишните надзорни такси за 2021 г., начислени от Европейския орган за ценни книжа и пазари на регистрите на транзакции (C(2021)01874 — 2021/2617(DEA))

12.1.2022   
            
            
               BG
            
            
               Официален вестник на Европейския съюз
            
            
               C 15/249
            
         
      P9_TA(2021)0232
      Непредставяне на възражения срещу делегиран акт: годишни надзорни такси за 2021 г., начислени от ESMA на регистрите на транзакции
      Решение на Европейския парламент да не се представят възражения срещу делегирания регламент на Комисията от 24 март 2021 г. за изменение на Делегиран регламент (ЕС) № 1003/2013 и Делегиран регламент (ЕС) 2019/360 по отношение на годишните надзорни такси за 2021 г., начислени от Европейския орган за ценни книжа и пазари на регистрите на транзакции (C(2021)01874 — 2021/2617(DEA))
      (2022/C 15/38)
      
         Европейският парламент,
      
                  —
               
               
                  като взе предвид делегирания регламент на Комисията (C(2021)01874),
               
            
                  —
               
               
                  като взе предвид писмото на Комисията от 25 март 2021 г., с което последната отправя искане към Европейския парламент да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от 11 май 2021 г. на комисията по икономически и парични въпроси до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕС) № 648/2012 на Европейския парламент и на Съвета от 4 юли 2012 г. относно извънборсовите деривати, централните контрагенти и регистрите на транзакции (1) („Регламента за европейската пазарна инфраструктура“), и по-специално член 72, параграф 3 и член 82, параграф 6 от него,
               
            
                  —
               
               
                  като взе предвид Регламент (ЕС) 2015/2365 на Европейския парламент и на Съвета от 25 ноември 2015 г. относно прозрачността при сделките за финансиране с ценни книжа и при повторното използване, и за изменение на Регламент (ЕС) № 648/2012 (2), и по-специално член 11, параграф 2 и член 30, параграф 5 от него,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по икономически и парични въпроси,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от неговия Правилник за дейността, който срок изтече на 18 май 2021 г.,
               
            
                  А.
               
               
                  като има предвид, че Европейският орган за ценни книжа и пазари (ESMA) лицензира регистрите на транзакции и контролира дали те спазва съответните нормативни изисквания; като има предвид, че регистрите на транзакции плащат на ESMA еднократна регистрационна такса и годишна надзорна такса; като има предвид, че от 1 януари 2021 г. средата на регистрите на транзакции в Съюза се е променила значително, тъй като само два от четирите регистъра на транзакции, установени в Обединеното кралство преди 1 януари 2021 г., са прехвърлили стопанската си дейност в Съюза, за да продължат да предоставят услугите си в Съюза, като създават нови субекти в Съюза, което прави съществуващата методология за изчисляване на таксите несъвместима с преобладаващите принципи за изчисляване на таксите;
               
            
                  Б.
               
               
                  като има предвид, че за да се гарантира, че всички регистри на транзакции в Съюза плащат такси за надзор, които са пропорционални на действителния им оборот в Съюза през 2021 г., във всеки от двата делегирани регламента е включен нов член, с който се определя конкретен референтен период за изчисляване на приложимия оборот, който да се използва при изчисляването на годишните такси, плащани от регистрите на транзакции на ESMA през 2021 г., за да се отразят по-добре промените, с които се сблъскват регистрите на транзакции в Съюза;
               
            
                  В.
               
               
                  като има предвид, че делегираният регламент следва спешно да влезе в сила, за да се осигури на регистрите на транзакции в Съюза надеждно правно основание за дейността им и необходимата яснота за тяхното бюджетно планиране, както и да се сведе до минимум, доколкото е възможно, потенциалното въздействие върху тяхната дейност, произтичащо от различните изчисления в сравнение с 2020 г.;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 201, 27.7.2012 г., стр. 1.
      
         (2)  ОВ L 337, 23.12.2015 г., стр. 1.